b'\n_START_ARTICLE_\nGummerus (suku)\n_START_PARAGRAPH_\nGummerus on suomalainen sivistyssuku._NEWLINE_Nimi Gummerus on johdettu kreikankielen pihkaa tarkoittavasta sanasta gummi, joten suvun on arveltu olleen l\xc3\xa4ht\xc3\xb6isin jostain Pihkala-nimisest\xc3\xa4 talosta. Suvun kantais\xc3\xa4ksi on arvailtu vuonna 1663 kuollutta Oriveden kirkkoherraa Josephus Petri Gummerusta, jonka \xc3\xa4idinis\xc3\xa4 Sigfrid Pihkala omisti Pihkalan talon Turussa. Suvussa oli my\xc3\xb6hemmin runsaasti pappeja. Er\xc3\xa4s talonpoikaistunut sukuhaara otti k\xc3\xa4ytt\xc3\xb6\xc3\xb6n nimen Gum\xc3\xa9r. Useat suvun j\xc3\xa4senet suomensivat nimens\xc3\xa4 1900-luvun alussa Pihkalaksi ja muutamat Valtavaaraksi.'